sukhrobnurali/uzbek-legal-corpus huggingface dataset:
Chet el yuridik shaxslarini soliq organlarida hisobga qoʻyishda (hisobdan chiqarishda) taqdim etiladigan hujjatlar roʻyxatini tasdiqlash haqida
(resolution, 2022-06-28)

Oʻzbekiston Respublikasining Soliq kodeksiga muvofiq Oʻzbekiston Respublikasi Davlat soliq qoʻmitasi qaror qiladi: 1. Chet el yuridik shaxslarini soliq organlarida hisobga qoʻyishda (hisobdan chiqarishda) taqdim etiladigan hujjatlar roʻyxati ilovaga muvofiq tasdiqlansin. 2. Mazkur qaror rasmiy eʼlon qilingan kundan eʼtiboran kuchga kiradi. T/r I. Alohida boʻlinmalar orqali faoliyatini amalga oshirayotgan chet el yuridik shaxslari tomonidan taqdim etiladigan hujjatlar 1. Hisobga qoʻyish uchun: mazkur Roʻyxatning 1-ilovasiga muvofiq shaklda ariza; taʼsis etilgan mamlakatda davlat roʻyxatidan oʻtkazilganligini tasdiqlovchi hujjatning davlat tiliga tarjima qilingan asl nusxasi yoxud notarial tarzda tasdiqlangan nusxasi (soliq toʻlovchining xos raqami koʻrsatilgan holda); chet el yuridik shaxsi vakolatli organining Oʻzbekiston Respublikasida alohida boʻlinma tashkil etish toʻgʻrisidagi qarori; vakolatli shaxsning chet el yuridik shaxsi nomidan Oʻzbekiston Respublikasida harakatlarni amalga oshirish huquqini tasdiqlovchi ishonchnomaning yoki boshqa hujjatning (ular mavjud boʻlgan taqdirda) davlat tiliga tarjima qilingan asl nusxasi yoxud notarial tarzda tasdiqlangan nusxasi; vakolatli shaxsning fuqarolik pasporti nusxasi. 2. Hisobdan chiqarish uchun: mazkur Roʻyxatning 2-ilovasiga muvofiq shaklda ariza; chet el yuridik shaxsi vakolatli organining alohida boʻlinmani tugatish toʻgʻrisidagi qarori nusxasi yoki ishlar bajarilganligi toʻgʻrisidagi dalolatnoma nusxasi; faoliyati tugagan sanada tuzilgan moliyaviy va soliq hisobotlari. II. Elektron shaklda xizmatlar koʻrsatuvchi chet el yuridik shaxslari tomonidan taqdim etiladigan hujjatlar 3. Hisobga qoʻyish uchun: mazkur Roʻyxatning 3-ilovasiga muvofiq shakldagi ariza; taʼsis etilgan mamlakatda davlat roʻyxatidan oʻtkazilganligini tasdiqlovchi hujjatning davlat tiliga yoki ingliz tiliga tarjima qilingan nusxasi, bunda hujjatning notarial tarzda tasdiqlangan nusxasi talab etilmaydi. 4. Hisobdan chiqarish uchun mazkur Roʻyxatning 4-ilovasiga muvofiq shaklda ariza.
Oʻzbekiston Respublikasi Vazirlar Mahkamasining 2020-yil 8-maydagi 237-F-son farmoyishi
(order, 2020-05-08)

Vazirlar Mahkamasining “Maxsus turdagi tovarlar eksporti va importini litsenziyalash tartibi toʻgʻrisidagi nizomni tasdiqlash haqida” 2017-yil 1-dekabrdagi 959-son qaroriga muvofiq hamda “Jizzax viloyatining Zafarobod tumanida sement zavodi qurilishini tashkil etish chora-tadbirlari toʻgʻrisida” 2019-yil 1-fevraldagi 81-son qarorining ijrosini taʼminlash maqsadida: 1. “Huaxin Cement Jizzakh” MChJ XK va “Frontier Technology Corporation” kompaniyasi (AQSh) oʻrtasida 2019-yil 12-dekabrda tuzilgan HXC-JZK-2019-016-COH shartnomaga asosan “Frontier Technology Corporation” tomonidan “Huaxin Cement Jizzakh” MChJ XKga materiallarning oqim analizatorida qoʻllaniladigan, TIF TN kodi 2844 40 200 0 boʻlgan va tarkibida Kaliforniy (izotop Cf-252) sunʼiy radioaktiv kimyoviy elementi mavjud ikkita ionlashtiruvchi nurlanish manbaining yetkazib berilishi maʼlumot uchun qabul qilinsin. 2. Vazirlar Mahkamasining Investitsiyalar, eksportni qoʻllab-quvvatlash va tashqi iqtisodiy aloqalar masalalari kotibiyati mazkur farmoyishning 1-bandiga asosan “Huaxin Cement Jizzakh” MChJ XKga maxsus tovarlarni import qilish uchun belgilangan tartibda litsenziya bersin. 3. Mazkur farmoyishning bajarilishini nazorat qilish Oʻzbekiston Respublikasi Bosh vazirining investitsiyalar va tashqi iqtisodiy aloqalar masalalari boʻyicha oʻrinbosari — Oʻzbekiston Respublikasi investitsiyalar va tashqi savdo vaziri S.U. Umurzakov va Oʻzbekiston Respublikasi Davlat bojxona qoʻmitasi raisi M.B. Azimov zimmasiga yuklansin.
Oʻzbekiston Respublikasi Vazirlar Mahkamasining 2020-yil 8-maydagi 236-F-son farmoyishi
(order, 2020-05-08)

Oʻzbekiston Respublikasi Prezidentining “Yoqilgʻi-energetika sohasida oʻzaro hisob-kitoblarni yanada takomillashtirish va moliyaviy barqarorlikni oshirish chora-tadbirlari toʻgʻrisida” 2019-yil 9-iyuldagi PF-5761-son Farmoni ijrosini taʼminlash hamda prokuratura organlarining bino va inshootlarini qurish hamda rekonstruksiya qilish ishlarini zarur mablagʻ bilan taʼminlash maqsadida: 1. 2019-yil prokuratura organlari uchun bino va inshootlarni qurish hamda rekonstruksiya qilish boʻyicha bajarilgan ishlar hajmidan 272,0 mlrd. soʻm kreditor karzdorlik (keyingi oʻrinlarda — qarzdorlik) vujudga kelganligi maʼlumot uchun qabul kilinsin. 2. Qarzdorlikning 172,0 mlrd. soʻmini moliyalashtirish manbasi etib 2020-yil uchun Oʻzbekiston Respublikasining Davlat budjetida geologiya qidiruv ishlari uchun rejalashtirilgan mablagʻlardan yil yakunigacha iqtisod qilinishi kutilayotgan mablagʻlarning optimizatsiya qilingan qismi belgilansin. 3. Oʻzbekiston Respublikasi Moliya vazirligi: mazkur farmoyishning 2-bandida belgilangan manbalar hisobidan bir hafta muddatda 172,0 mlrd. soʻmni Oʻzbekiston Respublikasi Bosh prokuraturasi huzuridagi Majburiy ijro byurosini rivojlantirish jamgʻarmasiga oʻtkazib berilishini; joriy yilning birinchi yarim yillik yakunlari boʻyicha qarzdorlikning qolgan 100,0 mlrd. soʻm qismini qoplash boʻyicha Vazirlar Mahkamasiga taklif kiritilishini taʼminlasin. 4. Oʻzbekiston Respublikasi Iqtisodiy taraqqiyot va kambagʻallikni qisqartirish vazirligi Bosh prokuratura bilan birgalikda 2021-yil va kelgusi yillar Oʻzbekiston Respublikasi Investitsiya dasturini shakllantirishda prokuratura organlari uchun bino va inshootlarni qurish va rekonstruksiya qilish ishlarini davom ettirish (yakunlash) uchun ishlab chiqilgan loyiha-smeta hujjatlariga asosan zarur kapital qoʻyilmalar limitlari ajratilishini taʼminlasin. 5. Oʻzbekiston Respublikasi Bosh prokuraturasi huzuridagi Majburiy ijro byurosi Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari bilan birgalikda bir hafta muddatda 2019-yilda prokuratura organlari uchun bino va inshootlarni qurish hamda rekonstruksiya qilish ishlaridan hosil boʻlgan kreditor qarzdorliklar boʻyicha manzilli roʻyxatni kelishilgan holda tasdiqlanishini va kreditor qarzdorliklar boʻyicha tegishli dalolatnomalar rasmiylashtirilishini taʼminlasinlar. 6. Mazkur farmoyishning bajarilishiii nazorat qilish Oʻzbekiston Respublikasi Bosh vazirining moliya-iqtisodiyot va kambagʻallikni qisqartirish masalalari boʻyicha oʻrinbosari — iqtisodiy taraqqiyot va kambagʻallikni qisqartirish vaziri J.A. Qoʻchkorov zimmasiga yuklansin.
“Texnik vositalarni oʻlchash vositalari va sinash vositalari jumlasiga kiritish mezonlarini tasdiqlash haqida”gi buyruqni oʻz kuchini yoʻqotgan deb topish toʻgʻrisida
(order, 2020-05-07)

Oʻzbekiston Respublikasining “Metrologiya toʻgʻrisida”gi Qonuniga muvofiq, buyuraman: 1. Oʻzbekiston standartlashtirish, metrologiya va sertifikatlashtirish agentligi bosh direktorining 2016-yil 15-sentabrdagi 550-son “Texnik vositalarni oʻlchash vositalari va sinash vositalari jumlasiga kiritish mezonlarini tasdiqlash haqida”gi buyrugʻi (roʻyxat raqami 2829, 2016-yil 3-oktabr) (Oʻzbekiston Respublikasi qonun hujjatlari toʻplami, 2016-y., 40-son, 471-modda) oʻz kuchini yoʻqotgan deb topilsin. 2. Mazkur buyruq 2020-yil 9-oktabrdan kuchga kiradi.
Oʻzbekiston Respublikasi Transport vazirligining markaziy apparati tuzilmasiga oʻzgartirish kiritish toʻgʻrisida
(resolution, 2023-06-14)

Mamlakatimiz transport tizimida olib borilayotgan islohotlar samaradorligini oshirish, sohada ilgʻor va raqamli texnologiyalarni joriy etish orqali raqobatbardosh mutaxassislar tayyorlash tizimini yanada takomillashtirish maqsadida: 1. Oʻzbekiston Respublikasi Transport vazirligining markaziy apparati tuzilmasiga Oʻzbekiston Respublikasi transport vazirining oʻrinbosari lavozimi kiritilsin. 2. Oʻzbekiston Respublikasi Prezidentining 2019-yil 1-fevraldagi “Oʻzbekiston Respublikasi Transport vazirligi faoliyatini tashkil etish toʻgʻrisida”gi PQ-4143-son qaroriga ilovaga muvofiq oʻzgartirish kiritilsin. 3. Oʻzbekiston Respublikasi Vazirlar Mahkamasi mazkur qarordan kelib chiqadigan vazifalarni amalga oshirish yuzasidan zarur choralarni koʻrsin. 4. Mazkur qarorning bajarilishini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin. 2-ilovaning matni quyidagi tahrirda bayon etilsin:
Samarqand shahridagi ayrim moddiy madaniy meros obyektlaridan samarali foydalanish chora-tadbirlari toʻgʻrisida
(resolution, 2020-05-06)

Samarqand shahridagi davlat mulki hisoblangan boʻsh turgan moddiy madaniy meros obyektlaridan samarali foydalanish, Oʻzbekiston Badiiy akademiyasi Badiiy ijodkorlar uyushmasi Samarqand viloyati boʻlimining moddiy-texnik bazasini yanada mustahkamlash hamda Hoji Abdulaziz Abdurasulovning uy-muzeyini tashkil etish maqsadida Vazirlar Mahkamasi qaror qiladi: 1. Oʻzbekiston Badiiy akademiyasi, Oʻzbekiston Respublikasi Madaniyat vazirligi, Qurilish vazirligi va Samarqand viloyati hokimligining: Madaniyat vazirligi Madaniy meros departamentining Samarqand viloyat madaniy meros boshqarmasiga tegishli boʻlgan Samarqand shahar, Registon koʻchasi, 3a-uy manzilida joylashgan “Usmatboy madrasasi” binosini Badiiy ijodkorlar uyushmasi Samarqand viloyati boʻlimiga tekin foydalanish huquqi asosida biriktirib berish; Samarqand viloyati Qurilish bosh boshqarmasiga tegishli boʻlgan Samarqand shahar, Mirzo Ulugʻbek koʻchasi, 35-uy manzilida joylashgan moddiy madaniy meros obyektini Madaniyat vazirligi Madaniy meros departamentining Samarqand viloyati madaniy meros boshqarmasiga operativ boshqaruv huquqi asosida bepul berish; madaniy meros obyekti sifatida davlat roʻyxatiga olingan Samarqand shahar, Hoji Abdulaziz Abdurasulov koʻchasi, 49-uy manzilida joylashgan tarixiy hovlini Samarqand davlat muzey-qoʻriqxonasiga operativ boshqaruv huquqi asosida bepul berish toʻgʻrisidagi takliflari maqullansin. 2. Oʻzbekiston Badiiy akademiyasi, Oʻzbekiston Respublikasi Qurilish vazirligi va Madaniyat vazirligi bir hafta muddatda ushbu qarorning 1-bandida nazarda tutilgan moddiy madaniy meros obyektlarini belgilangan tartibda qabul qilish va topshirish ishlarini amalga oshirsin. 3. Belgilansinki, ushbu qarorning 1-bandida koʻrsatilgan moddiy madaniy meros obyektlarida rejalashtiriladigan qurilish va obodonlashtirish ishlarining loyihalari Oʻzbekiston Respublikasi Prezidentining “Moddiy madaniy meros obyektlarini muhofaza qilish sohasidagi faoliyatini tubdan takomillashtirish chora-tadbirlari toʻgʻrisida” 2018-yil 19-dekabrdagi PQ-4068-son qarori talablari asosida Madaniyat vazirligining Madaniy meros departamenti hamda YUNESKOning Umumjahon merosi markazi bilan majburiy tartibda kelishilgan holda amalga oshiriladi. 4. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari A.J. Ramatov va Samarqand viloyati hokimi E.O. Turdimov zimmasiga yuklansin.
Oʻzbekiston Respublikasi Vazirlar Mahkamasining 2020-yil 6-maydagi 232-F-son farmoyishi
(order, 2020-05-06)

Toshkent shahrida boʻsh turgan davlat mulki obyektlaridan samarali foydalanish, investitsiyalarni jalb qilish asosida ularning faoliyatini yoʻlga qoʻyish maqsadida: 1. Oʻzbekiston Respublikasi Davlat aktivlarini boshqarish agentligi, Adliya vazirligi, Moliya vazirligi va Toshkent shahar hokimligining Toshkent shahri, Shayxontohur tumani, Chorsu maydoni, 3a-uy manzilidagi “Toshkent savdo markazi” MChJga operativ boshqaruv huquqi bilan tegishli boʻlgan savdo markazining bino va inshootlarini (keyingi oʻrinlarda — Obyekt) belgilangan tartibda ommaviy savdolar orqali sotish toʻgʻrisidagi takliflariga rozilik berilsin. 2. Oʻzbekiston Respublikasi Davlat aktivlarini boshqarish agentligi tomonidan jalb etilgan baholash tashkilotining hisobotiga koʻra, Obyekt 303,5 mlrd soʻmga baholanganligi hamda mazkur baholash hisoboti ekspertiza natijasiga asosan haqqoniy deb topilganligi maʼlumot uchun qabul qilinsin. 3. Oʻzbekiston Respublikasi Davlat aktivlarini boshqarish agentligi Obyektning 303,5 mlrd soʻm miqdoridagi boshlangʻich narxda “E-ijro auksion” elektron savdo maydonchasida savdoga qoʻyilishini taʼminlasin. Bunda Obyekt ikki oy davomida “E-ijro auksion” elektron savdo maydonchasida sotilmagan taqdirda, uni sotish Davlat mulkini sotishda tender savdolarini oʻtkazish boʻyicha davlat komissiyasi qarorida belgilangan tartibda amalga oshiriladi. 5. Mazkur farmoyishning bajarilishini nazorat qilish Oʻzbekiston Respublikasi Bosh vazirining moliya-iqtisodiyot va kambagʻallikni qisqartirish masalalari boʻyicha oʻrinbosari — iqtisodiy taraqqiyot va kambagʻallikni qisqartirish vaziri J.A. Qoʻchqorov, Oʻzbekiston Respublikasi Davlat aktivlarini boshqarish agentligi direktori S.X. Bekenov va Toshkent shahar hokimi J.A. Artikxodjayev zimmasiga yuklansin.
Oʻzbekiston Respublikasida avtomototransport vositalari haydovchilarini tayyorlash va qayta tayyorlash bilan shugʻullanuvchi taʼlim muassasalarini bitirgan haydovchilikka nomzodlarga beriladigan yagona namunadagi guvohnomani berish tartibi toʻgʻrisidagi nizomga oʻzgartirishlar kiritish haqida
(resolution, 2026-01-31)

Oʻzbekiston Respublikasi Prezidentining 2019-yil 5-fevraldagi “Jahon banki va xalqaro moliya korporatsiyasining “Biznes yuritish” yillik hisobotida Oʻzbekiston Respublikasining reytingini yaxshilashga doir qoʻshimcha chora-tadbirlar toʻgʻrisida”gi PQ-4160-son qaroriga muvofiq Oʻzbekiston Respublikasi Transport vazirligi, Oliy va oʻrta maxsus taʼlim vazirligi va Ichki ishlar vazirligi qaror qiladi: 1. Oʻzbekiston avtomobil va daryo transporti agentligi, Oʻzbekiston Respublikasi Oliy va oʻrta maxsus taʼlim vazirligining Oʻrta maxsus, kasb-hunar taʼlim markazi va Ichki ishlar vazirligining 2006-yil 27-dekabrdagi 6, 48/QB, 11-son qarori (roʻyxat raqami 1652, 2007-yil 9-yanvar) (Oʻzbekiston Respublikasi qonun hujjatlari toʻplami, 2007-yil, 1-2-son, 18-modda) bilan tasdiqlangan Oʻzbekiston Respublikasida avtomototransport vositalari haydovchilarini tayyorlash va qayta tayyorlash bilan shugʻullanuvchi taʼlim muassasalarini bitirgan haydovchilikka nomzodlarga beriladigan yagona namunadagi guvohnomani berish tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 4 — 8-bandlar quyidagi tahrirda bayon etilsin: “4. Imtihonlar natijasi haqida imtihon komissiyasi raisi va aʼzolari tomonidan bayonnoma toʻldiriladi, soʻngra taʼlim muassasasi rahbari tomonidan imzolanadi. 5. Guvohnoma blankalari Oʻzbekiston Respublikasi Transport vazirligining (keyingi oʻrinlarda matnda — vazirlik) Avtomobil transporti xodimlarini malakasini oshirish va qayta tayyorlash instituti (keyingi oʻrinlarda matnda — institut) buyurtmasi asosida tayyorlanadi. 6. Guvohnoma blankalari institutning taqsimotiga asosan, taʼlim muassasalarga “maxsus hududiy kod”lar asosida vazirlikning hududiy boshqarmalari tomonidan yetkazib beriladi (mazkur Nizomning 2-ilovasi). 7. Guvohnomalar taʼlim muassasasi buyurtmalariga asosan institut tomonidan taʼminlanadi. Institut buyurtmasiga asosan guvohnomalar “Davlat belgisi” birlashmasining Toshkent shahar bosma fabrikasida bosma usulda tayyorlanadi. 8. Guvohnomaning tashqi koʻrinishida Oʻzbekiston Respublikasining Davlat gerbi ifodalanadi, ichki koʻrinishida esa, guvohnomaning hududiy kodi, seriyasi va roʻyxat raqami, taʼlim muassasasining nomi, nomzodning familiyasi, ismi, otasining ismi, oʻqish muddati, oʻquv dasturining nomi, imtihon topshirgan fanlarning nomi, imtihon natijasiga koʻra olgan bahosi hamda berilgan haydovchilik guvohnomasining seriyasi va roʻyxat raqami yoziladi.”. 2. 1-ilova mazkur oʻzgartirishlarning ilovasiga muvofiq tahrirda bayon etilsin.
Oʻzbekiston Respublikasi Bosh prokuraturasi Akademiyasi magistraturasiga qabul qilish va oʻqitishni tashkil etish tartibi toʻgʻrisidagi nizomning 1-bandiga oʻzgartirish kiritish haqida
(order, 2022-08-24)

Oʻzbekiston Respublikasining “Prokuratura toʻgʻrisida”gi Qonuni hamda Oʻzbekiston Respublikasi Prezidentining 2020-yil 26-martdagi PF-5975-son “Iqtisodiyotni rivojlantirish va kambagʻallikni qisqartirishga oid davlat siyosatini tubdan yangilash chora-tadbirlari toʻgʻrisida”gi Farmoniga muvofiq buyuraman: 1. Oʻzbekiston Respublikasi Bosh prokurorining 2019-yil 23-avgustdagi 217-son buyrugʻi (roʻyxat raqami 3179, 2019-yil 30-avgust) (Qonun hujjatlari maʼlumotlari milliy bazasi, 30.08.2019-y., 10/19/3179/3675-son) bilan tasdiqlangan Oʻzbekiston Respublikasi Bosh prokuraturasi Akademiyasi magistraturasiga qabul qilish va oʻqitishni tashkil etish tartibi toʻgʻrisidagi nizomning 1-bandidagi “Iqtisodiyot va sanoat vazirligi” degan soʻzlar “Iqtisodiy taraqqiyot va kambagʻallikni qisqartirish vazirligi” degan soʻzlar bilan almashtirilsin. 2. Mazkur buyruq rasmiy eʼlon qilingan kundan eʼtiboran kuchga kiradi.
Oʻzbekiston Respublikasi Hukumatining ayrim qarorlariga oʻzgartirishlar va qoʻshimcha kiritish toʻgʻrisida (Oʻzbekiston Respublikasi Prezidentining “Oʻzbekiston Respublikasi qishloq xoʻjaligini rivojlantirishning 2020 — 2030-yillarga moʻljallangan strategiyasida belgilangan vazifalarni 2020-yilda amalga oshirish chora-tadbirlari toʻgʻrisida” 2020-yil 28-yanvardagi PQ-4575-son qarori)
(resolution, 2024-05-07)

Oʻzbekiston Respublikasi Prezidentining “Oʻzbekiston Respublikasi qishloq xoʻjaligini rivojlantirishning 2020 — 2030-yillarga moʻljallangan strategiyasida belgilangan vazifalarni 2020-yilda amalga oshirish chora-tadbirlari toʻgʻrisida” 2020-yil 28-yanvardagi PQ-4575-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirishlar va qoʻshimcha kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining agrar va oziq-ovqat sohalarini rivojlantirish masalalari boʻyicha oʻrinbosari Oʻ.I. Barnoyev hamda Oʻzbekiston Respublikasi qishloq xoʻjaligi vaziri J.A. Xodjayev zimmasiga yuklansin. 2. Vazirlar Mahkamasining “Boshoqli don yetishtirishni yanada ragʻbatlantirishga doir qoʻshimcha chora-tadbirlar toʻgʻrisida” 2018-yil 27-noyabrdagi 959-son qarorining 6-bandi oʻz kuchini yoʻqotgan deb hisoblansin. 3. Vazirlar Mahkamasining “Qishloq xoʻjaligi korxonalari tomonidan yetishtirilgan boshoqli don ekinlari hosildorligi va yalpi hosilni aniqlash tartibi toʻgʻrisidagi nizomni tasdiqlash haqida” 2019-yil 26-apreldagi 357-son qarori oʻz kuchini yoʻqotgan deb hisoblansin.
Oʻzbekiston Respublikasi Vazirlar Mahkamasining 2020-yil 27-apreldagi 227-F-son farmoyishi
(order, 2020-04-27)

2020-yil 20-oktabrdan 2021-yil 10-aprelgacha Dubay shahrida (BAA) boʻlib oʻtadigan Butunjahon “Ekspo — 2020” koʻrgazmasida Oʻzbekiston Respublikasining ishtiroki bilan bogʻliq tashkiliy masalalarni tezkor hal etish maqsadida: 1. Vazirlar Mahkamasining 2019-yil 10-oktabrdagi 836-F-son farmoyishining rus tilidagi matniga ilovaga muvofiq oʻzgartirishlar kiritilsin. 2. Mazkur farmoyishning bajarilishini nazorat qilish Oʻzbekiston Respublikasi Bosh vazirining investitsiyalar va tashqi iqtisodiy aloqalar masalalari boʻyicha oʻrinbosari — Oʻzbekiston Respublikasi investitsiyalar va tashqi savdo vaziri S.U. Umurzakov zimmasiga yuklansin. 1. 4-banddagi “predsedatelya pravleniya AO “NVK “Uzekspotsentr”” Yuldasheva A.B.” soʻzlari “direktora GUP “InterForum” Malikova S.Y.” soʻzlari bilan almashtirilsin. 2. 7-banddagi “s posleduyuщim opredeleniyem generalnogo zastroyщika v ustanovlennom poryadke” soʻzlari “a kompaniyu “ORZ Design LLC” (OAE) — generalnim podryadchikom po osuщestvleniyu kompleksa rabot “pod klyuch”, svyazannix so stroitelstvom natsionalnogo pavilona Respubliki Uzbekistan, putem zaklyucheniya pryamix kontraktov” soʻzlari bilan almashtirilsin. 3. 1-ilovaning oʻninchi xatboshisi quyidagi tahrirda bayon qilinsin: “Malikov S.Y. — direktor GUP “InterForum”, generalniy komissar ot Respubliki Uzbekistan na vistavke “EKSPO-2020”.
Koronavirus pandemiyasi davrida aholi va tadbirkorlik subyektlarini qoʻllab-quvvatlash boʻyicha qoʻshimcha chora-tadbirlar toʻgʻrisida
(decree, 2025-11-26)

Oʻzbekiston Respublikasi Prezidentining 2020-yil 19-martdagi “Koronavirus pandemiyasi va global inqiroz holatlarining iqtisodiyot tarmoqlariga salbiy taʼsirini yumshatish boʻyicha birinchi navbatdagi chora-tadbirlar toʻgʻrisida”gi PF-5969-son va 2020-yil 3-apreldagi “Koronavirus pandemiyasi davrida aholi, iqtisodiyot tarmoqlari va tadbirkorlik subyektlarini qoʻllab-quvvatlashga doir qoʻshimcha chora-tadbirlar toʻgʻrisida”gi PF-5978-son farmonlariga muvofiq, aholini ijtimoiy qoʻllab-quvvatlashni kengaytirish, iqtisodiyot tarmoqlarining barqaror faoliyat yuritishini taʼminlash boʻyicha chora-tadbirlar amalga oshirilmoqda. Tadbirkorlik subyektlariga imtiyoz va preferensiyalar berildi, Oʻzbekiston Respublikasi Davlat budjetidan moliyalashtiriladigan tashkilotlar xodimlariga ish haqi, shuningdek, pensiya, stipendiya va nafaqalarning uzluksiz toʻlab berilishi taʼminlandi. Koronavirus infeksiyasi tarqalishiga qarshi kurashish davrida asosiy daromad manbalarini yoʻqotgan shaxslarni, aholining ijtimoiy himoyaga muhtoj katlamlarini va tadbirkorlik subyektlarini qoʻshimcha qoʻllab-quvvatlashni taʼminlash maqsadida: 4. Belgilab qoʻyilsinki, 2020-yil 1-maydan boshlab barcha ishlovchi pensionerlarga (Oʻzbekiston Respublikasi Davlat budjeti hisobidan pensiya oluvchi shaxslardan tashqari) pensiyalar toʻlovi toʻgʻridan-toʻgʻri Moliya vazirligi huzuridagi budjetdan tashqari Pensiya jamgʻarmasi tomonidan amalga oshiriladi.
Oʻzbekiston Respublikasi Vazirlar Mahkamasining 2020-yil 27-apreldagi 228-F-son farmoyishi
(order, 2020-04-27)

Oʻzbekiston Respublikasi Davlat statistika qoʻmitasining moddiy-texnika bazasini takomillashtirish maqsadida: 1. Oʻzbekiston Respublikasi Davlat statistika qoʻmitasi va Qurilish vazirligining Toshkent shahar, Mirzo Ulugʻbek tumani, Mustaqillik shoh koʻchasi, 63-uy manzilida joylashgan Davlat statistika qoʻmitasi markaziy apparati binolarini (keyingi oʻrinlarda — obyekt) rekonstruksiya qilish hamda jihozlash toʻgʻrisidagi taklifiga rozilik berilsin, 2. Obyektni rekonstruksiya qilish hamda jihozlash boʻyicha Toshkent shahar hokimligi huzuridagi “Yagona buyurtmachi xizmati” injiniring kompaniyasi — buyurtmachi etib belgilansin. 3. Belgilansinki: obyektning loyiha-smeta hujjatlarini ishlab chiqish va ekspertizadan oʻtkazish xarajatlari Vazirlar Mahkamasining zaxira jamgʻarmasi mablagʻlari hisobidan; obyektni rekonstruksiya qilish hamda jihozlash ishlari Oʻzbekiston Respublikasining 2021-yilga moʻljallangan Investitsiya dasturi doirasida Davlat budjeti mablagʻlari hisobidan moliyalashtiriladi. 4. Toshkent shahar hokimligi huzuridagi “Yagona buyurtmachi xizmati” injiniring kompaniyasi: 2020-yil 1-sentabrga qadar obyektning loyiha-smeta hujjatlarini ishlab chiqish va belgilangan tartibda ekspertizadan oʻtkazish ishlarini yakuniga yetkazsin; loyiha-smeta hujjatlarining texnik topshirigʻini sifatli ishlab chiqishda Davlat statistika qoʻmitasining boʻlinmalarini mavjud maydonlardan unumli foydalanilgan holda optimal joylashtirsin; binodan foydalanish sifatini oshirish, qurilish ishlari tannarxining pasayishiga taʼsir qiluvchi qurilish materiallaridan foydalanishga eʼtibor qaratsin; loyiha-smeta hujjatlarining texnik topshirigʻini ishlab chiqishda Davlat statistika qoʻmitasi bilan kelishsin; 2022-yil 1-iyunga qadar obyektni rekonstruksiya qilish hamda jihozlash ishlari tugallanishini taʼminlasin. 5. Oʻzbekiston Respublikasi Iqtisodiy taraqqiyot va kambagʻallikni qisqartirish vazirligi Moliya vazirligi bilan birgalikda 2021-yil va keyingi yillar uchun Investitsiya dasturi parametrlarini shakllantirishda, tasdiqlangan loyiha-smeta hujjatlariga asosan Toshkent shahar hokimligiga obyektni rekonstruksiya qilish va jihozlash uchun budjet mablagʻlari ajratilishini nazarda tutsin. 6. Mazkur farmoyishning bajarilishini nazorat qilish Oʻzbekiston Respublikasi Bosh vazirining birinchi oʻrinbosari A.J. Ramatov zimmasiga yuklansin.